Asevelvollisten marssi
On jälleen poi’at Suomenmaan
 Aseissa, aina valvoen
 Me emme valtaan, kunniaan
 Käy maaten, torkkuen.
 Taas Suomalaisten mainehen
 Me uudistamme entisen,
 Ja kunniamme kiiruhtaa
 Taas käymään maailmaa.

 Mies halpa herran arvokkaan
 Rinnalla saapi armahan
 Nyt kuolla eestä synnyinmaan
 Kultaisen kuoleman.
 Näin Suomen poi’at veikkoinaan
 Nyt tuntevat taas toisiaan
 Ja voimin yksin voittavat
 He maansa sortajat.

 On Suomen nousu, kukoistus
 Toivoimme toivo tulisin,
 On aartehemme vapaus,
 Perintö parahin.
 Tään aarteen kalliin vartiat
 Olemme valmiit, valppahat,
 Sen ryöstää aikoneeko ken,
 Me surmajamme sen!

[Juho] Laine.

Lähde: Päijänne 30.1.1879.

Juho Laine
Runot
Päijänne
1879